田家日晚歌
东郊草长牛正肥，沟渠水通田可犁。老翁向田姑哺儿，新妇厨中炊独迟。归来对客少閒语，但说田家有辛苦。春寒种谷不著泥，北风吹麦皆入土。里胥徵税不得了，丁男出官多奔走。两月山中去不归，老身那似少年时。春深田家百事急，田多草荒犁不及。野鹿呦呦满旧山，随牛终日在田间。纵及收成罢耕作，官家无事身始閒。
主题：田园
情感：想家